**Informačná povinnosť podľa čl. 13 Nariadenia Európskeho parlamentu a Rady EÚ č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica č. 95/46/ES (všeobecné nariadenie o ochrane údajov) (ďalej len „GDPR“)**

Prevádzkovateľ: **Univerzita Pavla Jozefa Šafárika v Košiciach, Šrobárova 2, 041 80 Košice, IČO: 0397768 („UPJŠ“)**

Zodpovedná osoba: Mgr. Gabriela Ciberejová, telefón: +421(0)55/2341586, e-mail: zodpovedna-osoba@upjs.sk

Ubytovaný (dotknutá osoba) berie na vedomie, že UPJŠ bude spracúvať jeho osobné údaje alebo osobné údaje osôb, ktoré budú ubytované u ubytovateľa v rozsahu uvedenom v objednávke ubytovania a/alebo zmluve o ubytovaní. Účelom spracúvania osobných údajov je poskytovanie ubytovania a s ním súvisiacich služieb v ubytovacích zariadeniach UPJŠ.

Právny základ spracúvania osobných údajov: a) zmluva o ubytovaní, nakoľko spracúvanie je nevyhnutné na plnenie zmluvy, ktorej zmluvnou stranou je ubytovaný ako dotknutá osoba alebo na vykonanie opatrení pred uzatvorením zmluvy na základe žiadosti dotknutej osoby (rezervácia ubytovania, dopyt po informáciách), b) zákon, nakoľko spracúvanie je nevyhnutné na účel osobitných predpisov, a to zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov v prípade, ak je ubytovaný cudzinec zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov, zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.

Poskytnutie osobných údajov je: a) nevyhnutnou požiadavkou na uzatvorenie zmluvy o ubytovaní, ktorej predmetom je náš záväzok zarezervovať a poskytnúť Vám prechodné ubytovanie. Spracúvanie Vašich osobných údajov je v rámci plnenia zmluvy nevyhnutné aj na komunikáciu pred poskytnutím ubytovania najmä na vybavenie Vašich požiadaviek, spracovanie rezervácie, vystavovanie daňových dokladov, evidenciu platieb a vybavovanie Vašich reklamácií a sťažností, b) nevyhnutnou požiadavkou, ktorá vyplýva z vyššie uvedených osobitných právnych predpisov. V prípade neposkytnutia osobných údajov by sme si nemohli riadne splniť zákonné povinnosti.

Doba uchovávania: UPJŠ archivuje a uchováva osobné údaje dotknutej osoby po dobu stanovenú platnými právnymi predpismi a platným Registratúrnym poriadkom a registratúrnym plánom UPJŠ.

V rámci našej činnosti nedochádza k automatizovanému rozhodovaniu s použitím profilovania, ani bez neho. Nezamýšľame preniesť osobné údaje do tretej krajiny alebo medzinárodnej organizácie.

Dotknutá osoba má právo na základe písomnej žiadosti od prevádzkovateľa:

1. požadovať prístup k jej osobným údajom;
2. požadovať opravu, vymazanie alebo obmedzenie spracúvania jej osobných údajov;
3. namietať spracúvanie osobných údajov,
4. na prenosnosť svojich osobných údajov;
5. kedykoľvek svoj súhlas so spracúvaním osobných údajov odvolať, ak sa osobné údaje spracúvajú na tomto právnom základe,
6. právo podať sťažnosť dozornému orgánu t. j. Úradu na ochranu osobných údajov Slovenskej republiky.

Uvedené práva dotknutej osoby sú bližšie špecifikované v článkoch 15 až 21 GDPR.

<https://www.upjs.sk/verejnost-media/informacie-pre-verejnost/ochrana-osobnych-udajov/>